CELEX: 32016R2304
Language: et
Date: 2016-12-19 00:00:00
Title: Komisjoni rakendusmäärus (EL) 2016/2304, 19. detsember 2016, Euroopa Parlamendi ja nõukogu määruse (EL) nr 549/2013 kohaselt edastatud andmete kvaliteediaruandeid puudutavate üksikasjade, aruannete struktuuri, esitamise sageduse ja hindamisnäitajate kohta (EMPs kohaldatav tekst )

20.12.2016   
               
               
                  ET
               
               
                  Euroopa Liidu Teataja
               
               
                  L 345/27
               
            KOMISJONI RAKENDUSMÄÄRUS (EL) 2016/2304,
      19. detsember 2016,
      Euroopa Parlamendi ja nõukogu määruse (EL) nr 549/2013 kohaselt edastatud andmete kvaliteediaruandeid puudutavate üksikasjade, aruannete struktuuri, esitamise sageduse ja hindamisnäitajate kohta
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. mai 2013. aasta määrust (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta, (1) eelkõige selle artikli 4 lõiget 3,
      ning arvestades järgmist:
      
                  (1)
               
               
                  Määrusega (EL) nr 549/2013 on kehtestatud Euroopa arvepidamissüsteem 2010 (edaspidi „ESA 2010“), millega luuakse programm, mis näeb ette tähtajad, milleks liikmesriigid peavad edastama komisjonile kõnealuses määruses sätestatud metoodika kohaselt koostatavad kontod ja tabelid.
               
            
                  (2)
               
               
                  Vastavalt määruse (EL) nr 549/2013 artiklile 4 kohaldatakse kõnealuse määrusega hõlmatud andmete suhtes Euroopa Parlamendi ja nõukogu määruse (EÜ) nr 223/2009 (2) artikli 12 lõikes 1 sätestatud kvaliteedikriteeriume. Liikmesriigid peavad komisjonile esitama aruande rahvamajanduse ja regionaalse arvepidamise andmete kvaliteedi kohta.
               
            
                  (3)
               
               
                  Komisjoni rakendusotsusega 2014/403/EL (3) tehti liikmesriikidele ajutisi erandeid. Seetõttu tuleks nende kvaliteediaruannete sisu, mida komisjon kohustab liikmesriike esitama, kohandada vastavalt neile eranditele. Kvaliteediaruannete esitamise nõue tuleks kehtestada järk-järgult aastaks 2021, et anda liikmesriikidele aega põhjalike kohanduste tegemiseks, mis on vajalikud ESA 2010 kasutusele võtmiseks riiklikes statistikasüsteemides.
               
            
                  (4)
               
               
                  Vastavalt määruse (EL) nr 549/2013 artikli 4 lõikele 3 ja selle määruse artikli 4 lõikes 1 osutatud kvaliteedikriteeriumide kohaldamiseks, tuleks liikmesriikide esitatavate kvaliteediaruannete üksikasjad, aruannete struktuur, esitamise sagedus ja hindamisnäitajad kindlaks määrata komisjoni rakendusaktidega.
               
            
                  (5)
               
               
                  Kuna rahvamajanduse ja regionaalse arvepidamise kvaliteediaruannetes sisalduv teave peab põhinema komisjoni (Eurostat) avaldatud Euroopa statistikasüsteemi standarditel kvaliteediaruandluse kohta, tuleb käesoleva määruse lisa koostada nimetatud standardeid järgides. Teavet, mille liikmesriigid on juba esitanud ESA 2010 rakendamise kohta, peaks komisjon uuesti kasutama ning seda ei tuleks kvaliteediaruannetes nõuda.
               
            
                  (6)
               
               
                  Käesolevas määruses sätestatud meetmed on kooskõlas Euroopa statistikasüsteemi komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EL) nr 549/2013 artikli 4 lõikes 2 osutatud kvaliteediaruanne rahvamajanduse ja regionaalse arvepidamise kohta peab hõlmama liikmesriikide andmeid, mis on vastavalt määruse (EL) nr 549/2013 B lisas sätestatud ESA 2010 andmeedastusprogrammile saadetud aruandele eelneval aastal.
      Liikmesriigid esitavad kvaliteediaruande igal aastal.
      Artikkel 2
      Artiklis 1 osutatud rahvamajanduse ja regionaalse arvepidamise kvaliteediaruannete üksikasjad, struktuur ja hindamisnäitajad on sätestatud lisas.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 174, 21.5.2013, lk 1.
      
         (2)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta (ELT L 87, 31.3.2009, lk 164).
      
         (3)  Komisjoni 26. juuni 2014. aasta rakendusotsus nr 2014/403/EL, mis käsitleb liikmesriikidele erandite tegemist statistiliste andmete edastamisel vastavalt Euroopa Parlamendi ja nõukogu määrusele (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta (ELT L 195, 2.7.2014, lk 1).
      
         LISA
         
            Liikmesriikide esitatavate kvaliteediaruannete üksikasjad, struktuur ja hindamisnäitajad
         
         1.   Sissejuhatus
         
         Kvaliteediaruanne rahvamajanduse ja regionaalse arvepidamise kohta peab sisaldama nii kvaliteedi kvantitatiivseid näitajaid kui ka kvalitatiivseid kirjeldusi eelmisel aastal saadetud andmete kohta. Komisjon (Eurostat) esitab liikmesriikidele tulemused kvantitatiivsete näitajate kohta, mis on arvutatud esitatud andmete põhjal. Liikmesriigid tõlgendavad ja kommenteerivad tulemusi vastavalt oma koostamismetoodikale ja statistika tootmise protsessile.
         2.   Üksikasjad
         
         
                     —
                  
                  
                     Enne 15. veebruari 2017 ja pärast seda igal aastal edastab komisjon (Eurostat) liikmesriikidele kvaliteediaruannete kavandid, mis on osaliselt eeltäidetud kõigi 4. jaos osutatud kvantitatiivsete hindamisnäitajatega.
                  
               
                     —
                  
                  
                     Hiljemalt iga aasta 31. mail edastavad liikmesriigid komisjonile (Eurostatile) täidetud kvaliteediaruanded.
                  
               3.   Struktuur
         
         Iga liikmesriik esitab ühe kvaliteediaruande, mis hõlmab kõiki ESA 2010 andmeedastusprogrammi tabeleid vastavalt määruse (EL) nr 549/2013 B lisale.
         Kvaliteediaruanded peavad sisaldama teavet kõikide määruse (EÜ) nr 223/2009 artikli 12 lõikes 1 sätestatud kvaliteedikriteeriumide kohta. Teave esitatakse vastavalt järgmisele struktuurile:
         
                     —
                  
                  
                     asjakohasus,
                  
               
                     —
                  
                  
                     täpsus ja usaldusväärsus,
                  
               
                     —
                  
                  
                     ajakohasus ja õigeaegsus,
                  
               
                     —
                  
                  
                     kättesaadavus ja selgus,
                  
               
                     —
                  
                  
                     sidusus ja võrreldavus.
                  
               Teavet, mille liikmesriigid on juba esitanud ESA 2010 rakendamise kohta, peaks komisjon uuesti kasutama ning seda ei tuleks kvaliteediaruannetes nõuda.
         4.   Hindamisnäitajad
         
         4.1.   Kvantitatiivsed näitajad
         Kvaliteediaruanne peab sisaldama järgmisi kvantitatiivseid näitajaid:
         
                     Nr
                  
                  
                     Näitaja
                  
                  
                     Määratlus (*1)
                     
                  
                  
                     ESA 2010 andmeedastusprogrammi muutuja ja/või tabel
                  
                  
                     Vaatlusperiood (*1)
                     
                  
                  
                     Kvaliteedinõuded
                  
                  
                     Rakendamine alates
                  
               
                     1.
                  
                  
                     Andmete täielikkuse määr
                  
                  
                     Liikmesriikide esitatud andmeväljade arvu suhe ESA 2010 andmeedastusprogrammiga nõutud eranditega hõlmamata andmeväljade arvuga
                  
                  
                     Kõik tabelid, kvartali- ja aastaandmed
                  
                  
                     1995 kuni viimase aasta ja kvartalini
                  
                  
                     Asjakohasus
                  
                  
                     2017
                  
               
                     2.
                  
                  
                     Kvartaliandmete parandamise määr
                  
                  
                     Peamiste kvartali muutujate parandamise määr esimese ja viimase edastamise vahel ja keskmine parandamise määr järgnevatel edastamistel alates esimesest edastamisest
                  
                  
                     Sesoonselt ja kalendaarselt korrigeeritud sisemajanduse koguprodukti maht (tabel 1)
                  
                  
                     Viimase kolme aasta olemasolevad kvartalid
                  
                  
                     Täpsus ja usaldusväärsus
                  
                  
                     2019
                  
               
                     Sesoonselt korrigeeritud kogutööhõive (tuhat inimest) (tabel 1)
                  
                  
                     2019
                  
               
                     Kodumajapidamiste ja kodumajapidamisi teenindavate kasumitaotluseta institutsioonide sesoonselt korrigeerimata kasutatav kogutulu (tabel 801)
                  
                  
                     2021
                  
               
                     Kodumajapidamiste ja kodumajapidamisi teenindavate kasumitaotluseta institutsioonide sesoonselt korrigeerimata lõpptarbimiskulutused (tabel 801)
                  
                  
                     2021
                  
               
                     Mittefinantsettevõtete sesoonselt korrigeerimata kogulisandväärtus (tabel 801)
                  
                  
                     2021
                  
               
                     Mittefinantsettevõtete sesoonselt korrigeerimata kapitali kogumahutus põhivarasse (tabel 801)
                  
                  
                     2021
                  
               
                     3.
                  
                  
                     Aastaandmete parandamise määr
                  
                  
                     Peamiste aastaste muutujate keskmine parandamise määr järgnevatel edastamistel alates esimesest edastamisest
                  
                  
                     Tabel 1:
                     Sisemajanduse koguprodukt (jooksevhinnad ja mahud); kogulisandväärtus (jooksevhinnad)
                     Tabel 1 (jooksevhinnad):
                     Hüvitised töötajatele, tegevuse koguülejääk ja kogusegatulu
                     Tabel 1 (jooksevhinnad):
                     
                                  
                              
                              
                                 Kodumajapidamiste ja kodumajapidamisi teenindavate kasumitaotluseta institutsioonide lõpptarbimiskulutused
                              
                           
                                  
                              
                              
                                 Valitsemissektori lõpptarbimiskulutused
                              
                           
                                  
                              
                              
                                 Kapitali kogumahutus põhivarasse
                              
                           
                                  
                              
                              
                                 Kaupade ja teenuste eksport
                              
                           
                                  
                              
                              
                                 Kaupade ja teenuste import,
                              
                           Tabel 1 (tuhat inimest):
                     
                                  
                              
                              
                                 Kogutööhõive
                              
                           
                                  
                              
                              
                                 Töötajad
                              
                           Tabel 2 (jooksevhinnad):
                     
                                  
                              
                              
                                 Valitsemissektori kulutused
                              
                           
                                  
                              
                              
                                 Valitsemissektori tulu
                              
                           Tabel 7 (jooksevhinnad):
                     Finantssektori kohustused kokku (konsolideerimata)
                     Tabel 7 (jooksevhinnad):
                     
                                  
                              
                              
                                 Mittefinantsettevõtete võlg (konsolideeritud)
                              
                           
                                  
                              
                              
                                 Kodumajapidamiste ja kodumajapidamisi teenindavate kasumitaotluseta institutsioonide võlg (konsolideeritud)
                              
                           Tabel 10:
                     
                                  
                              
                              
                                 Kogulisandväärtus jooksevhindades, tööhõive inimestes (t + 12 kuud)
                              
                           
                                  
                              
                              
                                 Hüvitised töötajatele jooksevhindades (t + 24 kuud) (NUTS 2 (1))
                              
                           Tabel 13 (jooksevhinnad):
                     Kodumajapidamiste kasutada olev netosissetulek (NUTS 2)
                  
                  
                     Viimased viis aastat
                  
                  
                     Täpsus ja usaldusväärsus
                  
                  
                     2019
                  
               
                     4.
                  
                  
                     Õigeaegsus – avaldamise kuupäevad
                  
                  
                     Esimene andmeedastuse kuupäev ja kinnitatud andmete edastamise kuupäev iga ESA 2010 andmeedastusprogrammi viimasel aastal edastatud tabeli kohta
                  
                  
                     Kõik tabelid, kvartali- ja aastaandmed
                  
                  
                     Viimane aasta
                  
                  
                     Ajakohasus ja õigeaegsus
                  
                  
                     2017
                  
               
                     5.
                  
                  
                     Sidusus – tabelite sees ja vahel
                  
                  
                     Keskmine ja suurim absoluutne erinevus, mis näitab, millisel määral on tagatud statistika ühtsus andmekogumi sees, st kõik asjakohased aritmeetilised ja arvestuslikud seosed on täidetud, ei ole põhjendamatuid muutusi ja on kooskõlas andmete terviklikkuse nõudega
                  
                  
                     Sisemajanduse koguprodukt, jooksevhindades (kvartali- ja aastaandmed):
                     Tabelis 1 (sisemajanduse koguprodukt vastavalt tootmise, kulutuste ja tulu lähenemisviisidele)
                     Kogulisandväärtus, jooksevhindades (aastaandmed):
                     Tabelite 1 ja 3 vahel
                     Hüvitised töötajatele, jooksevhindades (aastaandmed):
                     Tabelite 1 ja 3 vahel
                     Kapitali kogumahutus põhivarasse, jooksevhindades (aastaandmed):
                     Tabelite 1 ja 3 ning tabelite 1 ja 22 vahel
                     Kaupade ja teenuste eksport, jooksevhindades (kvartali- ja aastaandmed):
                     Tabelis 1 (andmed saadud sisemajanduse koguprodukti kulukomponendist ja üksikasjalikust ekspordi jaotusest)
                     Kaupade ja teenuste import, jooksevhindades (kvartali- ja aastaandmed):
                     Tabelis 1 (andmed saadud sisemajanduse koguprodukti kulukomponendist ja üksikasjalikust impordi jaotusest)
                     Kogutööhõive, töötajad ja füüsilisest isikust ettevõtjad (aastaandmed, tuhat inimest):
                     Tabelite 1 ja 3 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2017
                  
               
                     6.
                  
                  
                     Sidusus – aastaandmed ja kvartaliandmete summa
                  
                  
                     Millises ulatuses on aasta- ja kvartalistatistika ühilduvad
                  
                  
                     (Kõigi muutujate puhul peale tööhõive kontrollitakse ühilduvust aasta- ja nelja kvartali andmete summa vahel; tööhõive puhul – aasta- ja nelja kvartali andmete keskmise vahel)
                     Sisemajanduse koguprodukt, jooksevhindades, sesoonselt korrigeerimata (tabel 1)
                     Kogutööhõive (tuhat inimest), sesoonselt korrigeerimata (tabel 1)
                     Mittefinantsettevõtete sektori tegevuse koguülejääk (tabelid 8/801, jooksevhinnad)
                     Kodumajapidamiste ja kodumajapidamisi teenindavate kasumitaotluseta institutsioonide sektori kasutatav kogutulu (tabelid 8/801, jooksevhinnad)
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2017
                  
               
                     7.
                  
                  
                     Sidusus – kogumaht ja komponentide summa
                  
                  
                     Millises ulatuses on alakomponentide summa võrdne kogumahuga
                  
                  
                     Sisemajanduse koguprodukt, jooksevhindades, sesoonselt korrigeerimata, kokku ja tarbimise komponentide summa (kvartali- ja aastaandmed), tabel 1
                     Kogulisandväärtus, jooksevhindades, kokku ja NACE Rev. 2 (2), taseme A*10 jaotused (kvartali- ja aastaandmed), tabel 1
                     Kogutööhõive (tuhat inimest), sesoonselt korrigeerimata, kokku ning töötajate ja mittepalgaliste töötajate summa (kvartali- ja aastaandmed), tabel 1
                     Kogutööhõive (tuhat inimest) kokku ja NACE Rev. 2 taseme A*10 jaotuste summa (aastaandmed) (tabel 1)
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2017
                  
               
                     8.
                  
                  
                     Sidusus – peamised koondnäitajad ja mittefinantssektori arvepidamine sektorite kaupa
                  
                  
                     Erinevused peamiste koondnäitajate andmete ja vastavate mittefinantssektori arvepidamise andmete vahel
                  
                  
                     Sisemajanduse koguprodukt, jooksevhindades, sesoonselt korrigeerimata (kvartali- ja aastaandmed):
                     Tabelite 1 ja 8/801 vahel
                     Kodumajapidamiste ja kodumajapidamisi teenindavate kasumitaotluseta institutsioonide sektori lõpptarbimiskulutused, jooksevhindades, sesoonselt korrigeerimata (kvartali- ja aastaandmed):
                     Tabelite 1 ja 8/801 vahel
                     Kapitali kogumahutus põhivarasse, jooksevhindades (aastaandmed):
                     Tabelite 1 ja 8 vahel
                     Hüvitised töötajatele, jooksevhindades (aastaandmed):
                     Tabelite 1 ja 8 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2021
                  
               
                     9.
                  
                  
                     Sidusus – peamised koondnäitajad ja regionaalne arvepidamine
                  
                  
                     Erinevused peamiste koondnäitajate andmete ja vastavate regionaalse arvepidamise andmete vahel
                  
                  
                     Kogulisandväärtus, jooksevhindades (aastaandmed):
                     Tabeli 1 kogusumma ning tabelites 10 ja 12 NUTS 2 piirkondade summa vahel
                     Tööhõive (tuhat inimest) (aastaandmed):
                     Tabeli 1 kogusumma ning tabelites 10 ja 12 NUTS 2 piirkondade summa vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2021
                  
               
                     10.
                  
                  
                     Sidusus – peamised koondnäitajad ning pakkumise ja kasutamise tabelid
                  
                  
                     Erinevused peamiste koondnäitajate andmete ja vastavate andmete vahel pakkumise ja kasutamise tabelites
                  
                  
                     (kõik andmed jooksevhindades, aastaandmed)
                     Kogulisandväärtus:
                     Tabelite 1 ja 16 vahel
                     Netotootemaksud
                     Tabelite 1 ja 15 vahel
                     Lõpptarbimiskulutused, kodumajapidamiste lõpptarbimiskulutused, valitsemissektori lõpptarbimiskulutused, kodumajapidamisi teenindavate kasumitaotluseta institutsioonide lõpptarbimiskulutused:
                     Tabelite 1 ja 16 vahel
                     Kapitali kogumahutus, kapitali kogumahutus põhivarasse, varude muutus, väärisesemete soetamine miinus realiseerimine:
                     Tabelite 1 ja 16 vahel
                     Kaupade ja teenuste eksport:
                     Tabelite 1 ja 16 vahel
                     Kaupade ja teenuste import:
                     Tabelite 1 ja 15 vahel
                     Töötajate hüvitised:
                     Tabelite 1 ja 16 vahel
                     Tegevuse koguülejääk ja kogusegatulu:
                     Tabelite 1 ja 16 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2021
                  
               
                     11.
                  
                  
                     Sidusus – peamised koondnäitajad ja valitsemissektori finantsstatistika
                  
                  
                     Erinevused peamiste koondnäitajate andmete ja vastavate valitsemissektori finantsstatistika andmete vahel
                  
                  
                     (kõik andmed jooksevhindades)
                     Individuaalsed tarbimiskulutused (aastaandmed):
                     Tabelite 1 ja 2 vahel
                     Kollektiivsed tarbimiskulutused (aastaandmed):
                     Tabelite 1 ja 2 vahel
                     Tootemaksud (aastaandmed)
                     Tabelite 1 ja 9 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2021
                  
               
                     12.
                  
                  
                     Sidusus – mittefinantskontod sektorite kaupa ja valitsemissektori finantsstatistika
                  
                  
                     Erinevused mittefinantskontode andmete ja vastavate valitsemissektori finantsstatistika andmete vahel
                  
                  
                     Netolaenuandmine ja netolaenuvõtmine, valitsemissektor, jooksevhinnad (aastaandmed):
                     Tabelite 8 ja 2 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2021
                  
               
                     13.
                  
                  
                     Sidusus – mittefinantskontod sektorite kaupa ja finantskontod sektorite kaupa
                  
                  
                     Erinevused mittefinantskontode andmete ja vastavate valitsemissektori finantskontode andmete vahel
                  
                  
                     Netolaenuandmine ja netolaenuvõtmine, kõik sektorid, jooksevhinnad (aastaandmed):
                     Tabelite 8 ja 6 vahel
                  
                  
                     Viimased viis aastat
                  
                  
                     Sidusus ja võrreldavus
                  
                  
                     2019
                  
               4.2.   Kvalitatiivne teave
         Kvaliteediaruanne peab sisaldama järgmisi kvalitatiivseid näitajaid:
         
                     Nr
                  
                  
                     Näitaja
                  
                  
                     Määratlus
                  
                  
                     Kvaliteedinõuded
                  
                  
                     Rakendamine alates
                  
               
                     1.
                  
                  
                     Andmete läbivaatamise põhimõtted
                  
                  
                     Metaandmed riiklike andmete läbivaatamise põhimõtete kohta, sealhulgas:
                     
                                 —
                              
                              
                                 lingid olemasolevatele siseriiklikult avaldatud metaandmetele;
                              
                           
                                 —
                              
                              
                                 lühiteave võrdlusaluse läbivaatamiste ja/või suurte korraliste läbivaatamiste kohta ja nende mõju sisemajanduse koguproduktile.
                              
                           
                  
                     Täpsus ja usaldusväärsus
                  
                  
                     2017
                  
               
                     2.
                  
                  
                     Metoodika dokumenteerimine
                  
                  
                     Loetelu kasutatud riiklikest väljaannetest andmeallikate kohta ning metoodikast, mis sisaldab nende väljaannete pealkirju ja linke, kui need on teada
                  
                  
                     Kättesaadavus ja selgus
                  
                  
                     2017
                  
               
                     3.
                  
                  
                     Võrreldavate aegridade pikkus läbi aja
                  
                  
                     Metaandmed võrreldavate aegridade pikkuse kohta läbi aja, sealhulgas:
                     
                                 —
                              
                              
                                 lingid olemasolevatele siseriiklikult avaldatud metaandmetele;
                              
                           
                                 —
                              
                              
                                 lühiteave võrreldavate aegridade pikkuse kohta, aegridade katkestused ja selgitused katkestuste kohta.
                              
                           
                  
                     Sidusus ja võrreldavus
                  
                  
                     2021
                  
               
            (*1)  Kui ei ole märgitud teisiti, arvutatakse kvantitatiivsed näitajad Eurostati veebisaidil avaldatud liikmesriikide kõige värskemate andmete põhjal.
         
            (1)  Euroopa Parlamendi ja nõukogu 26. mai 2003. aasta määrus (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS) (ELT L 154, 21.6.2003, lk 1).
         
            (2)  Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1).